Foto: Epsilon Matbuot xizmati Joriy yil 17 yanvar kuni ilgari faoliyati to‘xtatib qo‘yilgan Yangi Ariq-1 qudug‘ida olib borilgan qayta tiklash ishlari intihosida, undan kunlik hajmi 100 ming kubmetrni tashkil etgan uglevodorodlarning sanoat miqyosidagi oqimi olindi. Quduqdan mahsulot qazib chiqarish hajmini yanada ko‘paytirishga qaratilgan ishlar davom ettirilmoqda. Olinayotgan gazni respublika aholisiga yetkazib berish uchun joriy yil 10 fevral kuni Ø168 mm o‘lchamdagi quvurlarni 17 km.lik masofaga tortish ishlari yakunlanadi. Barcha ishlar sanitariya-epidemiologiya va ekologiya talablariga rioya qilgan holda amalga oshirilmoqda. Epsilon Matbuot xizmati